CELEX: 62010TN0528
Language: et
Date: 2010-11-15 00:00:00
Title: Kohtuasi T-528/10: 15. novembril 2010 esitatud hagi — Truvo Belgium versus Siseturu Ühtlustamise Amet — AOL (TRUVO)

29.1.2011   
            
            
               ET
            
            
               Euroopa Liidu Teataja
            
            
               C 30/42
            
         15. novembril 2010 esitatud hagi — Truvo Belgium versus Siseturu Ühtlustamise Amet — AOL (TRUVO)
   (Kohtuasi T-528/10)
   ()
   2011/C 30/76
   Hagiavaldus esitati inglise keeles
   
      Pooled
   
   
      Hageja: Truvo Belgium (Antwerpen, Belgia) (esindaja: advokaat O. van Haperen)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: AOL LLC (Dulles, Ühendriigid)
   
      Hageja nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 31. augusti 2010. aasta otsus asjas R 893/2009-2;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: sõnamärk „TRUVO” kaupadele ja teenustele klassides 16, 35, 38 ja 41 — ühenduse kaubamärgi taotlus nr 5632948
   
      Vastulause aluseks oleva kaubamärgi või tähise omanik: teine menetluspool apellatsioonikojas
   
      Vastulause aluseks olev kaubamärk või tähis: ühenduse kaubamärgi „TRUVEO” registreering teenustele, mis kuuluvad klassi 42
   
      Vastulausete osakonna otsus: vastulause rahuldada ja lükata ühenduse kaubamärgi taotlus kõigi klassi 38 kuuluvate teenuste osas tagasi
   
      Apellatsioonikoja otsus: jätta kaebus rahuldamata
   
      Väited: hageja leiab, et vaidlustatud otsus rikub nõukogu määruse (EÜ) nr 207/2009 artikli 8 lõike 1 punkti b, kuna apellatsioonikoda eksis i) tähiste visuaalsel ja foneetilisel võrdlemisel, ii) tähiste võrdlemisel niivõrd, kuivõrd ta keeldus vastulause aluseks oleval kaubamärgile tähendust omistamast, iii) teenuste võrdlemisel, ja iv) asjaomase avalikkuse tuvastamisel.